**45.§**

# **Par atļauju pašvaldības aģentūrai „Ogres novada kultūras centrs”**

# **organizēt ielu tirdzniecību (gadatirgus)**

(R.Smirnova)

Izskatot Ogres novada pašvaldības aģentūras “Ogres novada Kultūras centrs”, reģ.Nr.90001669956, juridiskā adrese Brīvības ielā 15, Ogrē, LV-5001, 04.03.2015.iesniegumu Nr.1-20/32 “Par ielu tirdzniecības (gadatirgu) organizēšanu Ogrē”, noklausoties aģentūras struktūrvienības Ogres kultūras centra vadītājas Ritas Smirnovas informāciju un pamatojoties uz Ministru kabineta 12.05.2010. noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”,

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, M.Siliņš, L.Strelkova, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. Atļaut pašvaldības aģentūrai „Ogres novada Kultūras centrs”, reģ. Nr.90001669956, juridiskā adrese Ogrē, Brīvības ielā 15, pļavā aiz Ogres kultūras centra starp Pļavas un Parka ielu un / vai uz Brīvības ielas gājēju daļas (skatoties no laika apstākļiem) 2015. gadā organizēt ielu tirdzniecību (gadatirgus) (turpmāk – gadatirgi) :
	1. 25.aprīlī – Pavasara gadatirgu no plkst. 9.00 līdz 16.00 (izņemot rūpnieciski ražotas nepārtikas preces);
	2. 20.jūnijā – Saulgriežu gaidīšanas tirdziņu no plkst. 9.00 līdz 16.00 (izņemot rūpnieciski ražotas nepārtikas preces);
	3. 29.augustā – Vasaras izskaņas gadatirgu no plkst. 9.00 līdz 16.00;
	4. 17. oktobrī – Rudens gadatirgu no plkst. 9.00 līdz 16.00.
2. Noteikt vienam tirdzniecības dalībniekam maksimāli atļauto nosacītās letes garumu 10 m (desmit metri) un maksimāli atļauto tirdzniecības vietas dziļumu – 3,5 m (trīs metri 50 centimetri).
3. Noteikt šādas gadatirgos realizējamo preču grupas un pakalpojumus:
	1. pašu ražota lauksaimniecības produkcija un pārtikas preces;
	2. stādi;
	3. savvaļas ogas, augļi, rieksti, sēnes un ziedi;
	4. lauksaimniecības un mājas dzīvnieki;
	5. rūpnieciski ražotas pārtikas un nepārtikas preces;
	6. amatnieku darinājumi;
	7. alkoholiskie dzērieni;
	8. lietotas mantas;
	9. ēdināšanas pakalpojumi.
4. Noteikt maksu par tirdzniecības vietu (nosacītās letes 1 metru) gadatirgos (t.sk. PVN):
	1. amatnieku un mājražotāju preču (t.i., pašu ražoto preču) tirdzniecībai par nosacītās letes 1 metru – EUR 2,00 (divi eiro);
	2. rūpnieciski ražotu preču tirdzniecībai par nosacītās letes 1 metru – EUR 5,00 (pieci eiro);
	3. tirdzniecībai no transporta līdzekļu motora pārsega vai bagāžas glabātuves, neatkarīgi no preču sortimenta, kā arī par automašīnas atrašanos tirdzniecības laukumā, – EUR 10,00 (desmit eiro);
	4. tirdzniecībai no transporta līdzekļu sānu durvīm vai/un piekabes, neatkarīgi no preču sortimenta un izcelsmes par nosacītās letes 1 metru – EUR 5,00 (pieci eiro);
	5. minimālo maksu par tirdzniecības vietu, ja tirdzniecības vietas nosacītās letes garums ir mazāks par 1 metru:
	6. amatnieku un mājražotāju preču tirdzniecībai – EUR 2,00 (divi eiro);
	7. rūpnieciski ražotu preču tirdzniecībai – EUR 5,00 (pieci eiro).
5. Maksu par tirdzniecības vietu iekasē p/a “Ogres novada kultūras centrs” atbilstoši normatīvajiem aktiem.
6. Uzdot Ogres Kultūras centra vadītājai Ritai Smirnovai nodrošināt Ministru kabineta 12.05.2010. noteikumu Nr.440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” prasību izpildi gadatirgu norises laikā.
7. Kontroli par lēmuma izpildi uzdot pašvaldības izpilddirektoram.